Hestebreddene

Hestebreddene er område rundt 30 ºN og 30 ºS i Atlanterhavet og Stillehavet som vanligvis bare har svak skiftende vind eller vindstille. Hestebreddene ligger om lag under de subtropiske høytrykksområdene. 

Begrepet blir mest benyttet i det nordlige stillebeltet i Atlanterhavet. Navnet kommer fra seilskutetida da  en hadde med seg hester  på skipene fra Europa til Vestindia som kunne dø fordi skipene ble liggende for lenge i det vindstille området, slik at en gikk tom for vann og hestene døde.«hestebredde», NAOB En annen forklaring til navnet er et sjømannsrituale, hvor sjømennene laget en hestedokke, stappet med høy, som de bar rundt på dekk før de kastet den overbord.Kemp, Peter. The Oxford Companion to Ships and the Sea, London, Oxford University Press, 1976. pp. 233, 399 

 Se også 
 Atmosfærisk sirkulasjon
 Breddegrad
 Den intertropiske konvergenssonen
 Roaring forties
 Subtropisk rygg

 Referanser 

 Eksterne lenker 
 «What are the horse latitudes?», National Ocean Service


Kategori:Breddegrad